
, Aruba – 7 di october, 
2023: Diaranson ultimo 
Lotto 5 no a conoce ningun 
ganado cu ta pone e jackpot 
pa awe diasabra tin e suma 
di 750 mil florin. Lotto 
5 ta costa solamente 4 
florin y bo por combina 
bo 5 numbernan for di 01 
te cu 35, si bo no sa cua 
numbernan pa kies, bo 
ta puntra bo rebendedor 
pa un loco y asina bo ta 
den wega pa bira e feliz 
ganado(ra) di e jackpot di 
750 mil florin cu Lotto 5. 


Sorteo di Lotto 5 ta hunga 
awe diasabra pa 7.45PM y 
por cumpra bo ticket na bo 
rebendedor faborito of riba 
Lotto Online te cu 7.30PM. 


Lotto, E Loteria di Aruba 
tin 
diferente 
wega, 
Catochi, Big 4, 1-OFF, 
Zodiac, Wega di Number 
di Korsou di Lotto, Lucky 
3, Multi-X, Lotto di Dia, 
Lotto 5, Mini Mega y cu 
su Mega Plus y e diferente 
weganan di Raspa y Gana 
y Instacash. Tambe lo 
por hunga Lotto Online 
door di bishita: www. 
lottoaruba.com 
pa 
por 
registra. Cumprando Lotto 
bo ta contribui na deporte 
riba nos isla. E meta ta pa 
organisa loteria, cambia 
bida di su hungadonan y 
na mes momento inverti 
den 
deporte 
local 
pa 
medio di donacionnan na e 
comision di subsidio. 


Awe ta bo chens di gana 750 mil florin 
cu Lotto 5 Sorteo ta awe nochi 


Tanki Leendert - Diahuebs 
anochi durante cu awa a 
yobe, a sosode un accidente 
na ariba e caminda di 


Tanki Leendert. 


Den algun minuut di e 
yobida fuerte, camindanan 
a yena masha lihe mes cu 
awa. 


Ariba e caminda di Tanki 
Leendert, na banda di 


caminda un Mini Cooper 
a bolter den un rooi y keda 
ariba su dak. Visibilidad 
posiblemente a hunga un 
rol, causando cu e dama 
na stuur a hala na su man 
drechi y bay termina den e 
rooi. 


Na yegada di polis e 
chauffeur ya no tawata na e 
sitio, probablemente susto 
a pone "core" bay di e sitio. 


Mirando cu e no a causa 
niun 
daño 
na 
nada 
polisnan a continua cu nan 
patruya. 


Mini Cooper cu dama na stuur a cay den rooi 

Recientemente, Minister 
di Enseñansa y Deporte 
Endy Croes a reuni cu 
Sra. Anne Marie Proveyer 
directora di Departamento 
di 
Enseñansa 
Aruba 
(DEA) y Sra. Gina Ras-de 
Kort, kende ta coordinado 
di Seccion di Guia di DEA. 


Durante e reunion a dialoga 
riba diferente punto di 
interes 
di 
enseñansa. 
A 
dialoga 
tocante 
“Vierlandenoverleg” 
cu 
lo tuma luga e aña aki 
den e luna di november 
na 
Hulanda. 
Durante 
e 
luna 
di 
september, 
e 
represesentantenan 
di 
Hulanda 
hunto 
cu 
Departamento 
di 


Enseñansa 
di 
Aruba, 
Curaçao y Sint Maarten 
a reuni pa riba nivel di 
ambtenaar 
prepara 
e 
puntonan di agenda pa e 
reunion cu lo tuma luga 
entre e cuater Ministernan 
di Enseñansa di Reino 
Hulandes na november. 


Ademas 
di 
esaki, 
a 
dialoga riba e maneho 
integral di idioma nobo. 
Manera ta conoci, dia 31 
di maart 2023 Tijdelijke 
Werkorganisatie (TWO) a 
aproba e maneho di idioma 
nobo. 


Durante 
e 
reunion 
a 
profundisa 
riba 
e 
implementacion 
di 
e 


parti integral di maneho 
di 
idioma, 
cual 
ta 
alfabetisacion. Pues, a trata 
tur locual mester prepara 
pa implementa esaki aña 
escolar 2024-2025 den aña 


1 di tur scol na Aruba. Den 
transcurso di october cu ta 
reuni cu tur schoolbestuur, 
lo 
duna 
un 
splicacion 
amplio di e proceso y 
prepara e docentenan. Ta 


trahando duro riba tur 
aspecto pa implementacion 
di alfabetisacion pa aña 
2024. Un bon reunion na 
bienestar di enseñansa en 
general. 


MINISTER ENDY CROES A REUNI CU DEA PA TRATA DIFERENTE 
TOPICO DI INTERES RELACIONA CU ENSEÑANSA 


Diahuebs 
mainta 
a 
drenta 
informe 
di 
un 
caso di destruccion na 
Bestuurskantoor, mesora 
a dirigi un patruya na 
e sitio. Na yegada di e 
patruya a bin compronde 
cu den oranan di anochi 
pa mainta desconocidonan 
a destrui 2 “parking space 
blocker” polis a tuma keho 
di e destruccion y a keda 
di busca e camaranan di 
seguridad cu a capta tur 
imagen di e destruccion. 


Destruccion di “parking space blocker” na 
Bestuurskantoor 

Aeropuerto 
di 
Aruba 
(AUA 
Airport) ta contento di anuncia 
un expansion importante di nan 
red di sosten di su aerolinea socio, 
Air Century, cu a transporta mas 
di 13.500 pasahero pa Aruba 
desde aña 2018. Recientemente 
Air Century a confirma cu nan lo 
expande nan conexion p’e isla door 
di agrega un vuelo directo cu lo 
bula henter aña for di Punta Cana, 
Republica Dominicana (PUJ) pa 
Aruba (AUA) 
Riba dialuna dia 2 di october 
2023, Aeropuerto di Aruba tabatin 
e honor di yama bonbini na e ekipo 
di Air Century, lidera pa Felipe 
Gutiérrez, Director Comercial di 
Air Century, Solandry Fuentes, 
Station Manager na Aruba, Linette 
De Los Santos, Sales Executive y 
Cinthya Báez, Senior Marketing 
Coordinator. 
Mester 
menciona 
cu 
Barbara 
Brown, siendo e Chief Revenue 
Development & Communications 
Officer di AAA, Jo-Anne Meaux- 
Arends, 
Aviation 
Business 
Development Executive di AAA 
y henter e ekipo di Aviation 
Business Development a organisa 
diferente debate fructifero tocante 
e desaroyo di servicio aereo y e 
plannan strategico di Air Century 
pa aña 2023 y 2024. 
Durante e reunion aki, Air Century 
a reafirma nan compromiso pa 
amplia e servicionan na Aruba. Un 
di e avancenan clave cu a discuti 
tabata e ruta di Punta Cana pa 
Aruba, cu ta cla pa ranca sali dia 


15 di december 2023. Operando 
tres biaha pa siman (dialuna, 
diaranson y diabierna) lo bula 
cu un avion CRJ-200 riba e ruta 
nobo aki, cu ta ofrece 50 stoel riba 
cada vuelo. Ta spera cu e genera 
150 asiento semanal adicional, 
mehorando e posibilidadnan di 
biahe entre Republica Dominicana 
y Aruba. 
E ruta nobo di PUJ-AUA no 
lo 
beneficia 
unicamente 
e 
pasaheronan cu ta biaha desde 
Aruba sino tambe lo fungi como un 
hub fundamental pa Air Century cu 
ta conecta e pasaheronan na varios 
destinacion manera Havana, St. 
Maarten, Cartagena, Corsou y 
Puerto Rico. E aerolinea tin plan 
ambicioso pa sigui expande su 
operacionnan cu rutanan directo 
pa Miami, New York y Cancun y 
ademas tin pensa di fortalece e 
conectividad di e biaheronan di 
Caribe pa Norte America. 
Ademas di e ruta aki, Air Century 
tin plan pa fortalece su flota door 
di agrega dos avion CRJ-700 
den luna di november di e aña 
aki y ta anticipa di tin un mayor 
expansion di flota den aña 2024. 
E avionnan aki, cu un capacidad 
di aproximadamente 70 stoel, 
lo impulsa e conectividad entre 
Aruba y Republica Dominicana 
den forma significativo. 


Detaye di vuelo JBQ-AUA 
Actualmente Air Century ta opera 
e ruta di Santo Domingo (JBQ) 
- Aruba (AUA) riba diaranson y 
domingo cu un tarifa desde 155 
dollar. 


Vuelo 
Salida Yegada 
AUA - JBQ 
02:00 PM (AUA) 
03:10 PM (JBQ) 
JBQ - AUA 
12:00 PM (JBQ) 
13:10 PM (AUA) 


Detaye di vuelo PUJ-AUA 
E ruta nobo di PUJ-AUA lo 
bula riba dialuna, diaranson y 
diabierna cu prijsnan cuminsando 
for di 199 dollar. 


Vuelo 
Salida Yegada 
AUA - PUJ 
10:00 AM (AUA) 
11:15 PM (PUJ) 
PUJ - AUA 
04:30 PM (PUJ) 
05:45 PM (AUA) 


Pa mas informacion tocante e 
schedule di Aeropuerto di Aruba, 
por fabor subi Aruba Airport’s 
Flight Schedule. Pa book bo vuelo 
pa Santo Domingo y Punta Cana cu 
Air Century, por subi Air Century 
Booking. 
Tocante Air Century 
Air Century ta un aerolinea 
reconoci cu ta conta cu mas 
di tres decada di experiencia, 
specialisa den biahe pa Caribe y 
Republica Dominicana. A funda e 
aerolinea na aña 1992 y cu tempo e 
aerolinea a construi un reputacion 
di confiabilidad, prijs rasonabel 
y un servicio excepcional na su 
clientenan. Cu un flota cu ta den 
crecemento y un expansion di ruta, 
Air Century ta un opcion confiabel 
tanto pa biahe di negoshi como 
tambe pa biahe di placer. 


Tocante Aeropuerto di Aruba 
AUA 
Airport 
ta 
un 
di 
e 


aeropuertonan mas ocupa den 
region Caribe cu mas di 22 
diferente 
aerolinea operando pa Aruba 
contribuyendo na mas cu 2.5 
miyon pasahero pa aña y cu 
buelonan pa 22 diferente ciudad 
34 diferente destinacion directo 
rond di mundo. Di e mercadonan 
cu AUA Airport ta sirbi 77% ta 
for di Merca y Canada, 13% for di 
Latino America, 6% for di Europa 
y 4% for di Antia Hulandes te 
cu luna di augustus 2023. AUA 
Airport ta reconoce cu esaki ta 
danki na e economia stabiel, clima 
politico, hospitalidad, populacion 
diversifica y siguridad general di 
nos isla. AUA Airport su aspiracion 
ta pa bira un aeropuerto sostenibel, 
sigur y a prueba di futuro, den 
region Latino Americano &amp; 
Caribense, brindando un luga 
di 
trabou 
confiabel, 
facilidad 
di un aeropuerto moderno y 
un servicio excelente cu ta e 
refleha 
hospitalidad 
Arubiano, 
contribuyendo 
na 
un 
futuro 
prospero pa Aruba. 


Conoce mas di loke ta pasando na 
AUA Airport door di bishita www. 
airportaruba.com y conecta 
cu AUA airport riba Twitter.com/ 
Aruba_Airport, 
Facebook.com/ 
ArubaAirport,Instagram.com/ 
arubaairport/ 


Aruba Airport and Air Century Expand 
Connectivity with New Year-Round Route 
from Punta Cana, Santo Domingo to Aruba 

- Manera ta conoci, Prome 
Minister Evelyn Wever- 
Croes siman pasa a biaha 
pa New York pa atende 
e Asamblea General di 
Nacionnan Uni, na unda 
pa tres dia largo, el a 
tuma parti den varios 
reunion 
importante. 
Prome Minister a indica 
cu durante e reunionan, e 
tabata tin e oportunidad 
di 
papia 
cu 
Premier 
di 
Hulanda 
sr. 
Mark 
Rutte riba varios punto 
importante pa pais Aruba, 
entre otro riba e tema di 
e retonan general cu e 
pais ta confronta y riba 
e 
negosiacionnan 
cu 
Hulanda tin cu Aruba na 
e momento aki. Premier 
Rutte na e ocacion, a 
elabora riba su decision 
pa no participa mas na 
eleccion di Hulanda. 


Tambe, Prome Minister 
a tuma e oportunidad 
pa reuni cu Premier di 
Sint 
Maarten 
Silveria 


Jacobs, na unda nan a 
delibera 
extensamente 
riba con Aruba y Sint 
Maarten por alinea nan 
esfuersonan 
durante 
e 
negosiacionnan 
cu 
tin 
andando. 
Finalmente, 
Prome Minister a reuni 
cu Secretario di Estado 
Alexandra van Huffelen 
riba e tema di negosiacion. 


"E 
tres 
dianan 
na 
Nacionnan 
Uni 
tabata 
intenso cu varios reunion 
largo. Mi ta felicita e staff 
completo di Embahada y 
Consulado pa nan esfuerso 
y dedicacion na haci e 
evento importante aki, uno 
exitoso. Pa Aruba un biaha 
mas, e Asamblea General 
tabata uno positivo, na 
unda Aruba como isla 
chikito den Caribe tabata 
bon prepara y representa. 
Nos ta riba e bon caminda, 
pa logra cumpli cu tur 
nos proyectonan", Prome 
Minister a expresa. 


Prome Minister Evelyn Wever-Croes: 


Asamblea General di Nacionnan Uni #UNGA78 
REUNIONNAN CU PREMIERNAN DI HULANDA Y SINT 
MAARTEN Y CU SECRETARIO DI ESTADO 
"Nos ta riba e bon caminda pa logra cumpli cu tur nos 
proyectonan" 

Awe mainta Corte di 
Husticia a trata e caso 
penal 
cu 
Ministerio 
Publico a cuminsa contra 
e homber K.W. (38). 


SOLO DI PUEBLO por a compronde 
cu a haya na Fast Delivery, 175,5 
kilo di cocaina scondi den 46 saco 
di hariña cu tabata destina pa 
Hulanda. E droga aki ta K.W. ta 
esun cu a trece e saconan di hariña 
pa Fast Delivery manda Hulanda.. 
175,5 KILO DI COCAINA DEN 
SACONAN DI HARINJA 


Hues a mustra cu na Fast 
Delivery a haci control cu cacho 
anti droga y e cacho a reacciona 
riba un container cu 46 saco di 
harinja Caribbean Bakery Supply 
destina pa Hulanda, Groningen. 
K.W. tabata esun cu a tuma e 
pedida pa manda e cargamento 
di hariña. Segun K.W. el a haci un 
fabor pa e homber P., na Hulanda, 
kende e conoce pa hopi aña. El a 
bisa Hues cu P., a pidi’e pa manda 
1000 kilo di harina pasobra e tin 
un “bakery” cu ta traha bolo. Un 
tanta di P. a bin cu 3 mil florin pa 
K.W. pa asina K.W. busca e hariña 
y mand’e pa P. Segun K.W., P., a 
bis’e cu e hariña di Aruba ta di 
Merca y ta di bon calidad. Hues a 
bisa cu den e saconan di hariña a 
haya 175,5 kilo di cocaina. 


K.W. a bisa cu el a bay cumpra 


e hariña na Caribbean Bakery 
Supply. 
Hues 
a 
remarca 
cu 
investigacion ta mustra cu e hariña 
ta procedente di Belgica. Hues a 
bisa cu e ta haya straño cu for di 
Hulanda ta manda busca hariña 
na Aruba cu ta bin for Belgica. Si 
busk’e for di Belgica direct e ta sali 
hopi mas barata. Segun K.W. e placa 
tabata pa 1150 kilo di hariña. Hues 
a haci K.W. diferente pregunta y el 
a bisa cu el a djis haci su amigo P. 
fabor pa cumpra e hariña. El a bisa 
cu e no sa mes cu den e saconan 
tabatin cocaina. Hues a bisa cu 
investigacion a mustra cu K.W. a 
yega di busca un machine di cose 
for di exterior. Segun K.W., e no a 
bestel e machine y nunca a haya 
esaki. 


FISCAL 


Fiscal a bisa Hues cu dia 6 Juni 
2023, cacho anti droga a reacciona 
riba 46 saco di hariña cu tabata den 
un container destina pa Hulanda. 
A resulta cu tabatin 175,5 kilo di 
cocaina scondi den e sacaonan 
aki. K.W. tabata esun cu a cumpra 
e hariña y a hiba esakinan na Fast 
Delevery. Fiscal a mustra cu 5 
Juni 2023, K.W. a hiba e saconan 
den un truck na Fast Delivery. 
Dia 3 Juni 2023, K.W. a cumpra 
e saconan di hariña. Na opinion 
di Fiscal, e saconan di hariña a 
wordo habri y cosi di nobo. Na Mei 
2023, K.W. a haya un machine di 


cosi di exterior. Fiscal ta haya cu 
K.W. tabata sa di e transporte di 
droga. Fiscal a bisa cu e no ta kere 
cu K.W. no tabata sa cu tin droga 
den e saconan scondi. Fiscal a bisa 
cu no ta logico cu ta busca hariña 
for di Aruba cu ta bin for di Belgica 
y despues mand’e Hulanda. Fiscal 
a mustra cu traficantenan ta busca 
tur forma pa e droga yega Europa. 
El a exigi 4 aña di prison pa K.W. 


ABOGADO 


Mr. Illes a bisa Hues cu K.W. a haci 
fabor na un amigo y no tabata sa 
cu tabatin droga den e saconan di 
hariña. E abogado ta haya cu no 
por bisa cu K.W. a exporta droga. 
A entrega e droga na Fast Delivery 
pa despues e wordo exporta. E 
abogado ta haya cu esaki ta un 
preparacion. Ta keda e acusacion 
di posecion di droga. K.W. a bisa cu 
ta pa un amigo P. el a haci un fabor 
pa manda hariña. P. a bisa cu e tin 
un “bakery” na Hulanda. Un tanta 
di P., a trece 3 mil florin pa K.W. 
Abogado a mustra cu a investiga P. 
kende tin un lugar di traha bolo y 
cu e compania di P. a manda mail 
na Fast Delivery pa haya sa con a 
para cu su hariña. Esaki, despues 
cu K.W. ta encarcela. E abogado 
a bisa Hues cu si K.W. tabata sa 
cu tin droga den e saconan, e lo 
no a bay duna su nomber como 
esun cu ta cumpra. E abogado cu 
potret den cellular a mustra Hues 


cu Caribbean Supply ta cambia 
saconan y no ta manera Fiscal 
ta pretende cu ta K.W. a cambia 
saconan. E abogado a bisa cu ta 
pesey tur e saconan di hariña tin 
nomber di Caribbean Supply. Esey 
ta contrario cu loke Caribbean 
Supply ta bisa cu nan no ta cambia 
saco y nan ta bin den diferente 
color. 


Mr. Illes a bisa Hues cu e cuestion 
di machine di cose, ta asina cu a 
importa e machine di cose, pero 
esaki a perde na Douane. Nunca 
K.W. a haya e machine. Mr. Illes 
ta haya cu no por papia aki cu 
intencional K.W. a exporta droga. 


E abogado a cuestiona cu no 
tin 
ningun 
splicacion 
den 
e 
procesverbaal, con a yega na e 
175,5 kilo di cocaina. E abogado ta 
haya cu ora bay procesa e hariña 
pa saca e cocaina, e no ta asina 
hopi. E cantidad di droga aki ta 
mas cu 1 Miyon florin. K.W. no 
ta dispone di e placa aki, pues e 
droga aki lo ta di otro hende. E 
abogado ta kere cu aki lo mester 
duna castigo simbolico. E ta haya 
cu K.W. ta inhusto sera. 


Hues a sera tratamento di e caso y 
a bisa cu e lo bay studia e caso. Dia 
27 October 2023 lo tin sentencia. 


E droganan tabata den container na Fast Delivery 


4 aña di prison exigi pa homber cu a trafica 175,5 
kilo di cocaina den saco di hariña pa hulanda 


cambia perspectiva 
tocante obesidad: 
sa bo number y midi 
bo peso 

: Diahuebs atardi, a tuma 
luga e apertura di e di 15 
edicion di Aruba Chess 
Challenge 
International 
organisa 
pa 
Federacion 
di Ahedres di Aruba. Un 
total di 9 pais y 101 atleta 
di ahedres ta participando 
na e torneo den categoria 
U 12, U 18 y open. 


E torneo a inicia diahuebs 
5 di october y ta termina 
diadomingo awo. Minister 
Endy Croes tabata presente 
na e ocasion aki unda a 
hiba palabra y a desea e 
atletanan hopi exito den 
e torneo. E ceremonia 
di apertura a inicia cu 


un bunita show di baile 
cultural. 


Minister Endy Croes hunto 
cu presidente di Ahedres 
Aruba Sr. Jose Pesquiera 
y 
presidente 
di 
FIDE 
America Sr. Jose Carrillo 
a duna e gran inicio di e 
torneo aki. Pa finalisa, 
Minister Endy Croes ta 
gradici organisado y tur 
stakeholders cu a aporta 
pa 
haci 
e 
torneo 
aki 
posibel. Hopi exito na tur 
participante 
cu 
deseo, 
disciplina, dedicacion y 
determinacion bo ta logra! 


MINISTER ENDY CROES A PRESENCIA DI 
DIESCINCO EDICION DI ARUBA CHESS CHALLENGE 
INTERNATIONAL 2023 

- Durante conferencia di Prensa di Gobierno, 
Prome Minister Evelyn Wever-Croes a elabora 
riba su reunion cu e tabata tin na United 
Nations (UN) riba e tema di Venezuela. 


Durante e reunion, Prome Minister a sera 
conoci cu e Minister di Relacionnan Exterior 
di Hulanda nobo, sra. Hanke Bruins Slot. 


Tambe tabata presente sr. Marcel de Vink cu 
ta e Director General di Asuntonan Politico di 
Buitenlandse Zaken. Durante e reunion, nan 
a elabora riba e relacion actual entre Reino 
Hulandes y Venezuela. 


Prome Minister a splica cu durante e reunion, 
Reino Hulandes a reitera cu nan no ta reconoce 


e presidencia di sr. Maduro, y cu e relacion entre 
Venezuela y Reino Hulandes no ta "business as 
usual", paso nada a normalisa ainda. 


Pa logra yega na normalisa e relacion aki, 
Venezuela lo mester tin un eleccion husto, 
"eerlijke verkiezingen", cual lo mester traha 
riba dje. 


Prome Minister Evelyn Wever-Croes: 


RELACION ENTRE VENEZUELA Y REINO 
HULANDES NO TA "BUSINESS AS USUAL" 
"Reino Hulandes a reitera cu pa e relacion cu Venezuela normalisa, lo 
mester tin un eleccion husto" 


Diaranson anochi a drenta 
informe di cu lo tin un candela 
na edificio di impuesto, mesora 
a dirigi tanto polis y bombero 
na e sitio. 


Na 
nan 
yegada 
a 
bin 
compronde cu aki ta trata di un 
accumulacion di huma na e di 
tercer piso. 


A habri portanan y bentananan 
pa e huma sali. 


Polis y bombero a bay pa un candela na piso 3 
di Departamento di Impuesto 

Family Day tabata un dia 
glorioso y dushi den solo. 
E departamento di recurso 
humano a encarga den 
organisa 
un 
tremendo 
plan 
pa 
refresca 
nan 
empleadonan cu ta traha 
asina duro, hunto cu nan 
famia, pa pasa un dushi 
dia hunto. 


E invitacion pa join un 
dia di landamento, wega 
den awa, waterslides y 
relahacion, 
a 
produci 
un 
tremendo 
reaccion. 
Empleadonan a bini cu 
nan famia y bin celebra sin 
pens’e dos biaha. 


Tabata hopi bunita pa 


mira con hopi a tuma e 
oportunidad pa por pasa 
un bon tempo cu nan ser 
keri. 


Un momento importante 
tambe tabata anuncio y 
celebracion di 3rd Quarter 
Leader, premia na Ninfa 
Jaranilla, e estimado Loss 
Prevention Manager. Ninfa 
su 
dedicacion, 
passion 
enorme, manera tambe 
trabao duro cu a pon’e 
merece e prestigioso titulo 
aki, y tur su coleganan ta 
orguyoso di dje. 


E 
tabata 
un 
dia 
di 
celebracion y aprecio. 


“E tabata nos placer, pa 
ofrece nos empleadonan, 
un oportunidad pa por 
pasa tempo cu nan tempo 
y pareha. Trabao ta tuma 
hopi di nan oranan, y nos 
ta contento di por yuda 
nan, den un bon ambiente,” 
segun General Manager 
Joe Najjar. 


Family Day ta organisa un 
bes pa aña, banda di otro 
eventonan y ocasionnan 
special 
manera 
Health 
Week, Housekeeping Week, 
fuera di celebracionnan 
festivo 
y 
projectonan 
interdepartamental. 


Miembronan di famia La Cabana a 
celebra Family Day na waterpark 

Tur bunita occasion nos 
por celebra, berdad ? Si- 
man pasa nos a trata e 
tema di Fiesta un crenchi. 
Nos ta un isla turistico 
alegre pa sigu atrae mas 
bishitantenan, aunke tin 
cu tene cuidao pasobra, 
nada di mas no ta bon. E 
luna aki di Oktober, nos 
papa Lucas ta cumpli 91 
anja di edad, den bon 
condishon fisico cu un paar 
di “kwaaltjes aki aya”pero 
en generalmente hopi bon 
y bon bij ! Nos ta duna 
“bon Dios danki tur dia pa 
cada dia regala como ben- 
dicion di su Gracia. Nos ta 
“look forward”tambe pa e 
dia special den bida di nos 
mayornan, cu ta nan 70 
aniversario di boda, den e 
luna di November venide- 
ro. Nos mama stima, tam- 
be ta den basta bon condi- 
cion ainda , cococheando 
pa anjas caba cu su diabe- 
tis. Danki Dios e tambe sa 
ken nos tur ta. 
Nos bunita Joanne, e dis- 
tinguida sra esposa di nos 
di dos yui homber Jean, 
tambe ta di fiesta e luna 
aki, cu su cumpleanos fe- 
lis. Nos ta bendiciona pa 
por celebra cu nan tur 
nan fechanan y ocasion- 
nan special cu hopi amor 
! Nos bon amiga manera 
mi ruman Valerie tambe 
ta di fiesta e luna aki di 
Oktober. Diaranzon dia 


4 ultimo, Valerie, como e 
Vidente di mas hoben cu 
a pasa den un prome mil- 
ager 25 anja pasa, a para 
keto un rato pa reflecciona 
ariba su trabaonan den 
sirbishi di comunidad pa 
medio di su fe y amor cu 
e tin pa Dios Tata, Hesus y 
Mama Maria. 
Valerie tin 25 anja sirbi- 
endo su prohimo . Y aunke 
no ta tur hende awendia 
ta kere mas den milager, 
milagernan tawata sosodi- 
endo aki na Aruba tambe 
den e grupo di oracion cu 
awor ta bek na Modanza, 
na unda e prome milager a 
sosode 25 anja pasa, cu a 
pone e hende muhe fuerte 
y multifacetico aki biaha 
hopi caminda na unda por 
a sigui comparti y mani- 
festa su fe catolico.cu fiel- 
nan . 
A celebra e fecha inolvid- 
able aki cu dushi musica di 
Francis Jacobs cu algo du- 
shi di come y bebe y hopi 
di e fielnan cu tawata cu 
e grupo bunita aki di Val- 
erie foi cuminsamento 25 
anja pasa a tene un bunita 
speech cu palabranan bibo 
cu ta inspira y confirma 
nos fe. . E anochi tawata 
un otro“challenge”pasobra 
e tempo tawata yena di 
hopi vruminga di hala di 
tempo ora ta bay tin yo- 
bidanan fuerte y tawata 
hasi calor. Pero esaki no 


a stroba e dushi ambiente 
festivo aki den curason di 
Modanza . Vidente Valerie 
a surpasa obstaculonan 
mas grandi cu esey. Nos 
niun tin control di natu- 
raleza ora Mama Tera ta 
bayla.cu su strena y su 
lamper. 
Nos pabien di curason pa 
nos Payo Lucas Bergen Sr, 
pa su 91 cumpleanos y for 
di awor caba tambe nos 
pabien di curason cu ben- 
dicion pa pareha Lucas y 
Mercedes Bergen Tromp 
na caminda pa celebra nan 


di 70 aniversario di boda 
den e luna di November 
2023. Un macuto grandi 
di pabien cu salud, alegria 
y mas sabiduria pa nos 
bunita Joanne Vrieswijk 
cu su Happy and blessed 
40th Birthday y un mac- 
uto di pabien tambe pa 
Vidente Valerie cu su 25 
anjanan di sirbishi den su 
fe catolico na su prohimo 
y den Iglesia, na unda ela 
hiba palabra hopi biaha. 
Tur cos tin su tempo y su 
motibo, y cambionan sem- 
per ta pa bon. Dios tin tur 


cos den su man. Dios co- 
nose cada curason. Dios ta 
amor. E lugar por a cam- 
bia, pero nos fe ta mescos. 
Segun 
boluntad di Dios na shelo 
como na tera. Ban sigui 
celebra bida shonnan ! 
Ban sigui cuida otro cu 
amor y bondad. 


Nos ta den luna di Okto- 
ber, luna di flor, luna di 
gracia. Danki pa lesa nos 
relato, un “bearhug”grandi 
di 
Ruthy”Lady 
Ruth”Vrieswijk-Bergen. 


SABIDURIA DEN NOS ALEGRIA 
Skirbi pa Ruthy”Lady Ruth”Vrieswijk-Bergen 

Emerita Emerencia doet 
dit jaar ook weer mee aan 
het Festival di Buki pa 
Mucha en zal verschillen- 
de scholen bezoeken! Ken 
je Emerita al? 
Emerita Emerencia, is op 
Aruba geboren en is nooit 


vergeten waar zij vandaan 
komt, hoewel zij meer jar- 
en in Canada en de Vereni- 
gde Staten heeft gewoond 
dan op haar dushi Aruba. 
Zij is in 2009, weer naar 
Aruba 
gekomen. 
Ge- 
durende haar jaren in het 


buitenland heeft ze the- 
ater en dans gestudeerd 
en daarna gewerkt als ac- 
trice, danseres en story- 
teller. 
Emerita, adapteert ver- 
halen en vertelt ook haar 
eigen, door de integratie 
van, beweging, percussie, 
zang en poppenspel, waar- 
door haar eigen unieke sti- 
jl is ontstaan. 
In Canada werd zij het 
hele jaar, voor meer dan 15 
jaar, uitgenodigd als een 
storyteller, door festivals, 
maar ook door scholen en 
organisaties in Ontario, 
British Columbia, Quebec, 
Yukon en Alberta. 
Emerita heeft Canada 
vertegenwoordigd op In- 
ternationale Festivals in 
Amerika en Kenya. Vanuit 
Canada is zij ook uitgen- 
odigd om op Curaçao deel 
te nemen aan een festival, 
in Teatro Luna Blou en in 
verschillende Centro di 
Barios en scholen op Bo- 
naire. 
In November 2013, erkent 
de Ministerie Van Cultuur 
en het Departement van 
Cultuur Aruba, Emerita 
met de Nationale Theater 
Prijs in verband met de 
Nationale viering van ‘Cel- 
ebracion di Dia Mundial 
di Teatro’. 
Sinds Emerita weer op 
Aruba woont, heeft zij 
ook deelgenomen aan het 
Kinderboekenfestival 
in 
Suriname. In 2020, in 
Canada, ontvangt zij de: 


‘100 Accomplished Black 
Canadian Women – 2020’ 
Award. Emerita vind het 
heel leuk om weer te mee 
te doen aan het Festival 
di Buki pa Mucha! Masha 
danki di curazon. 


Bio na Papiamento: 
Emerita Emerencia ta bay 
deleita muchanan di scol 
durante Festival di Buki 
pa Mucha na november. 
Emerita 
Emerencia, 
a 
nace na Aruba y nunca a 
lubida su isla natal, aunke 
Emerita a biba mas tempo 
na Canada y Merca cu na 
su dushi isla di Aruba. Na 
2009 el a bolbe su isla bek. 
Durante su temporada den 
exterior, ela studia teatro 
y baile y a traha como ac- 
triz, bailarina y cuentista. 
Emerita ta presenta adap- 
tacion di storianan, pero 
tambe ta crea su mesun 
storianan, 
integrando 
movimiento, tambu, canto 
y uso di popchi, y asina 
comparti su estilo unico. 
Na Canada pa mas cu 20 
aña Emerita a participa na 
festival nan di Storytell- 
ing, pero tambe e la pre- 


senta na scolnan, museo, 
galeria di arte y varios 
otro evento nan na Ontar- 
io, British Columbia, Que- 
bec, Yukon en Alberta. 
Emerita a representa Can- 
ada den varios festivalnan 
internacional na Merca, 
Canada, Kenya y tambe 
a duna presentacion na 
Teatro Luna Blou na Kor- 
sou y tur scol y Centro di 
Bario na Boneiro. 
Na November, 2013, Min- 
isterio di Cultura y De- 
partamento di Cultura di 
Aruba, a reconoce Emer- 
ita su contribucion como 
artista, cu e Premio Nacio- 
nal di Teatro, en conexion 
cu e “Celebracion di Dia 
Mundial di Teatro.” 
Desde cu Emerita ta bek 
na Aruba, e la ricibi in- 
vitacion pa participa na 
Kinderboekenfestival 
na 
Surinam. 
Na 2020, e la ricibi e ‘100 
Accomplished Black Ca- 
nadian Women – 2020 
Award’ 
Emerita ta hopi agradeci 
y felis cu un vez mas, e lo 
participa den Festival di 
Buki pa Mucha. 


EMERITA EMERENCIA 

Na Pisina Olimpico Roly Bisslik, 
mi tawata tin e honor di a fungi 
como maestro di ceremonia 3 dia 
largo, pa e torneo internacional 


di un di e teamnan di natacion 
cu mas a crece ultimo 3 aña, GI- 
ANTS AQUATICS ARUBA. 
E torneo aki a conta cu 115 atleta 


di total 6 team cu tawata Aruba 
Dolphins, 
Barracudas 
Artistic 
Swimming, Stingray Swimming 
Team y Giants Aquatics Aruba. 
For di Surnam OASE swim Club y 
di Corsou, Tai Foon. 
Pa 2024, e torneo ta bay bira mas 
grandi. 
Recien Giants a uni cu TYR Inter- 
national y a trece asina e prome 
torneo internacional aki, Aruba. 
N’e organisacion completo cu en- 


tre otro Jordy Groters, Zuleika 
Silva, e team campeon di mas cu 
50 boluntario, tur mayor, cada 
sponser, cada team, Dj Derrick 
Koolman, cada starter, cada ref- 
eree, cada coach, fotografo, tur 
guia y cada atleta: “PABIEN CU 
UN TREMENDO TORNEO IN- 
TERNACIONAL CU UN BUNITA 
MASCOTA TAMBE”! Sigui uni pa 
tene Aruba su nomber rond mun- 
do na halto! 


Addonsito orguyoso MC di TYR 


GIANTS OPEN 2023 

Diahuebs 6 di october, 
Minister Arends a firma 
un MOU hunto cu Minister 
di Naturalesa y Nitrogeno 
di Hulanda Sra. Christi- 
anne van der Wal pa for- 
talece e colaboracion entre 
paisnan di reino den area 
di recursonan natural. 


E MOU aki ta establece 
asistencia mutuo, colabo- 


racion y consultacion den 
Reino y asina promove e 
comparticion di conoce- 
mento, rednan di contacto 
y experticio ariba: 


1. E proteccion, maneho, 
utilisacion di recursonan 
natural. 


2. Fortalecemento di sig- 
uridad di alimentacion 


dor di desa- 
royo sostenibel di agricul- 
tura y pesca. 


3. Participacion den, y im- 
plementacion efectivo di, 
tratadonan internacional 
relevante. 


Minister 
Arends 
ta 
premira cu e fortalece- 
mento nobo aki entre 
paisnan di reino lo tin un 
impacto positivo ariba nos 
sector primario y e bien- 
estar di nos recursonan 
natural. Pues cada pais 
den nos reino lo por siña 
y beneficia su mes di otro. 


E MOU aki lo wordo pre- 
senta na e conferencianan 
di Convencion di Carta- 


gena cu ta tumando luga 
riba nos isla e siman aki. E 
Convencion di Cartagena 
ta un tratado internacio- 


nal cu ta destina pa pro- 
tege y preserva e medio 
ambiente marino y costal 
den e region di Caribe. 


Minister Arends ta Firma MOU cu Hulanda pa 
Fortalece Sector Primario den Henter Reino 


TEMPO VALIDO TE DIASABRA 07 DI OCTOBER 
2023, 18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA CU CHANCE PA UN AWACERO 
DEN MARDUGA Y MAYAN: VARIABLEMENTE 
NUBLA CU ALGUN AWACERO BREVE 


TEMPERATURA MAXIMO 32 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 45 GRADO CEL- 
SIUS 
UV INDEX: 12 
BAHADA DI SOLO : 6:26 PM 
SUBIDA DI SOLO : 6:29 AM. 


BIENTO: 
ZWAK TE MODERA FOR DI DIRECCIONAN EN- 
TRE 
OOST-NOORDOOST Y ZUIDOOST; 
FORSA 2 TE 4 (7 TE 30 KM/ORA, 4 TE 16 NUDO) 
TEMPORALMENTE BIENTO POR TA FOR DI DI- 
RECCIONAN 
VARIA; FORSA 1 ( 1 TE 6 KM/ORA, 1 TE 3 NUDO) 


SITUACION GENERAL DI TEMPO PA PROXIMO 
24 ORA: 
UN OLA TROPICAL LO TRECE MAS HUMEDAD Y 
INSTABILIDAT 
DEN ATMOSFERA MIENTRAS E TA MOVE DEN 
REGION BAI WEST. 
ESAKI POR COMBINA CU E CALENTAMENTO 
DEN DIA PA PRODUCI 
LOCALMENTE ALGUN AWACERO BREVE CU 
CHANCE PA LAMPER 
CU STRENA. LOCALMENTE AWACERO POR TA 
FUERTE Y CAUSA ALGUN MOLESTER. 


CONDICIONAN MARITIMO/ ESTADO DI LAMA: 
NA PARTINAN PROTEJE DI COSTA: KETU, ROND 
DI 1 PIA. 
NA PARTINAN ZUID: TRANKIL, ENTRE 1 PA 2 
PIA. 

Minister Arends a firma 


asistencia mutuo, colabo 


Reino y asina promove e 
comparticion di conoce 
mento, rednan di contacto 


1. E proteccion, maneho, 


2. Fortalecemento di sig 
uridad di alimentacion 


3. Participacion den, y im 
plementacion efectivo di, 


premira cu e fortalece 
mento nobo aki entre 


impacto positivo ariba nos 
sector primario y e bien 


y beneficia su mes di otro. 


gena cu ta tumando luga 
riba nos isla e siman aki. E 
tege y preserva e medio 
ambiente marino y costal 


Diahuebs 6 2023 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jozef (Baby) Donald Arends Jr. 
Nov 7,1961 - Oct 2,2023 


Na nomber di su: 
Yiunan: 
†Misjah Arends 
Jozef (Jossy) Arends III y Melanie Castelar 
Marialejandra Arends 


Nieta: 
Gilisjah Kock 


Tata: †Jozef Donald Arends 
Mama: †Ada Tarcila Arends-v/d Ree 


Manera segunda Mama: Brigida Edwina Paula 


Rumannan: 
Tarcila y Roberto Wernet-Arends 
Maria (Aka) Arends y Alberti (Ali) Wever 
Alberto y Delia Arends-Daantje 


Sobrino(a)nan: 
Reinhard (Papito) y Zillah 
Gianina (Nina) y Herman 
Sue-Ellen y Ashley 
Kristin y Bryan 
Edward (Pucho) y Joyce 
Andrea y Ruell 
Alberti y Sueyeska 


Pareha: 
Miriam Maduro 
Omonan, Tantanan, Primo y primanan, amigo y amiganan na 
Aruba y den exterior 


Despensa nos si den nos tristeza nos por a lubida 
un of otro persona 


Ta invita pa e acto di entiero cu lo tuma lugar diasabra, 
Oct. 7, 2023 di 9am-11am na Aurora Funeral Home, sigui 
pa Santana Catholico na Oranjestad. 


Aruba ta un isla di mas cu 
107 mil habitante y segun 
datos nos Turismo ta cre- 
ciendo tambe cual ta nifica 
mas bishitante. Mas bishi- 
tante claramente ta nifica 
mas desperdicio. Ora ta 
papia di e rol cu cada un 
di nos tin pa responsabi- 
lisa nos mes pa nos sushi, 
nos tur por ta di acuerdo 
cu esaki ta conta pa nos 
bishitantenan tambe. 


Alegacionnan reciente ta 
purba hiba e narativa cu Gobierno 
di Aruba ta uzando fondonan di 
Aruba Tourism Authority(A.T.A.) 
pa campaña di desperdicio di Go- 
bierno. Esaki ta un declaracion 
peligroso mirando cu e no ta basa 
riba realidad y tambe por identifica 
e agenda politico cu ta purbando di 
hiba. 


Pa tur esnan cu a sigui e conferen- 
cia di prensa y a lesa e articulo por 
mira cu ta papia di dos diferente 
campaña. A.T.A. su campaña ta 
"Aruba Limpi", parti di nan iniciati- 
vanan cu nan a bin ta tuma di hopi 
tempo y awo ta expande pa barinan 
di separacion rond di nos isla, cu 
enfoke riba luganan cu turista ta 
frecuenta y tambe hunto cu BanSe- 
rio! Aruba nan lo yuda cu e parti di 
conscientisacion. 


Minister di Naturalesa, Sr. Ursell 
Arends a lansa e campaña nacional 
"Limpi Limpi" dia 22 di augustus 
2023. Dia 17 di augustus a duna 
di conoce cu e campaña cu a bolbe 
menciona na juli, ta na caminda. 
Claro, sin lubida cu na comienso 
di aña a bin ta hiba un campaña di 
consientisacion caba pa yuda cu e 
transicion di ceramento di Dump. 
Un campaña di e magnitud aki no 
ta dura un siman pa prepara, "Lim- 
pi Limpi" ta un producto di debido 
evaluacion, datos colecta y comber- 
sacionnan pa colabora cu diferente 
partners cu por asisti. E momento 
cu a dicidi di anuncia e contenido 
di e campaña no tin conexion cu 
factornan externo of cu agenda di 
otro organisacionnan politico, no di 
Ministerio di Naturalesa su banda. 
Por lo tanto, cualkier comparacion 
relata na e momento di lansamento 
di e campaña "Limpi Limpi" ta ire- 


levante. 


Minister di Naturalesa ta apoya y ta 
sostene tur proyecto cu ta na ben- 
eficio di Aruba, ta un Aruba nos tin 
y si mas kier yuda pa tene limpi, 
no ta wak e necesidad pa reacciona 
negativo ariba e iniciativanan aki. 
Tambe kier clarifica cu na ningun 
momento Ministerio di Transporte, 
Integridad, Naturalesa y Asun- 
tonan di Adulto Mayor a pidi fondo 
for di A.T.A. pa e campaña "Limpi 
Limpi". 


Hecho ta cu Aruba ta transiciona- 
ndo pa un maneho di desperdicio 
mas responsabel y nos bishitan- 
tenan tambe mester wordo educa y 
for di iniciativanan propio, A.T.A. a 
bin ta traha riba esaki. E insinua- 
cion cu ta uza fondo di A.T.A. atrobe 
ta sin base. Dos campaña diferente, 
cu dos diferente produccion su tras 
pero si cu un meta, un Aruba limpi! 


Ta conseha cu embez di hunga po- 
litica pa trece division, enfoca ariba 
e bon cu e campaña nan aki lo trece 
pa Aruba su comunidad. Miho uzo 
di tempo ta pa hiba narativanan cu 
ta enfoka ariba reconose e respon- 
sabilidad comparti cu nos tur tin 
den mantene Aruba limpi. Aruba 
ta un comunidad cu ta consisti di 
tanto residentenan como bishitan- 
tenan, cada un hungando un papel 
vital den preservacion di e medio 
ambiente cu nos tur ta comparti. 
Minister Arends ta aprecia e sosten 
continuo di comunidad y ta stimula 
dialogo habri pa aborda cualkier 
preocupacion of malentendimento 
cu por tin encuanto e campaña na- 
cional "Limpi Limpi". Gobierno di 
Aruba su compromiso ta keda firme 
den fomenta un ambiente agradabel 
pa biba y bishita. 


Minister Ursell Arends: 
TA UN ARUBA NOS TIN PA 
TENE LIMPI 


Diasabra 7 October 2023 
Pag. 16 


Nunca maldad por vence bon- 
dad, nunca mentira por vence 
berdad, loke Dios tin pa bo 
como hende, ta pa abo e ta. 
!!! Tene pasenshi y lo bo mira 
Dios su bondad pa bo bida, no 
envidia ni tampoco desea cos di 
otro hende. 
!!! Bo no tin mester di destrui 
bida di hende pa bo haña locual 
cu nan tin, pasobra esey no ta 
boluntad di Dios. 


*** Bendicion di Dios, ta bin pa 
bo sin ningun problema hunto 
cune, basta bo sa di perservera 
, y di confia Dios, pasobra dia- 
manta bo no ta haña riba tera, 
y oro no ta puro si e no bay can- 
dela, asina ta pa tur cos bon den 
bida nos mester perservera. 


Tur cos haña riba custia di otro hende lo 
bo no gosa di dje, cosnan haña pa medio 
di traicion y complot, no ta duradero, nan 
ta bini cu perdemento di soño anochi y 
cu preocupacion durante di dia, pesey ta 
bon pa spera riba Dios, y Dios lo duna e 
deseo di bo curason. 


No pone trampa pa ningun hende , pero 
busca Dios di henter bo curazon, Dios sa 
locual ta mihor , pa bo, no tin amistad 
mas dushi y perfecto cu esun cu bo tin cu 
Dios, pasobra den Dios, nos confiansa ta 
real , y nos Fe ta crece dia tras dia. 


Cada paso cu bo ta dal confia Dios, y no 
cana scucha aki y aya, buscando conseho 
di mundo, pa bo bida, pero haci Señor 
e prioridad di bo bida, duna Cristo He- 
sus e prome lugar den bo curason, y tur 
hende lo mira con bo ta crece, y con bo ta 
logra, y nan lo sa pa medio di e frutanan 
cu Dios ta duna bo, cu berdaderamente 
Dios ta cubo. 


Sea agradecido tur momento, pone tur 
bo plannan den Su man, y no confia riba 
man di hende, pasobra hende por lubida, 
hende por tarda, hende por ninga, y hasta 
hende por traiciona, pero Den Cristo He- 
sus nos tin un Baranca fuerte, un fuente 
di bendicion y un cas di sosiego. 


Ta cosnan grandi Señor ta haci pa esnan 
cu ta confia y perservera, pasobra nan lo 


mira Su gloria, pasobra pa Señor no ta 
existi tempo malo, ni tampoco escases. 
Señor ta grandi y Todopoderso, y no ta 
nenga ningun cos bon na esnan cu ta 
confia den dj’E. 


Tene cuenta cu tera por sacudi, laman 
por lanta, pero Dios tin poder riba tur 
cos, pesey no tene miedo, ni tampoco 
perde confiansa, pero mantene bo bista 
riba Dios, pasobra tur bendicion,tur don, 
y tur talento, y no lubida tur cos bon ta 
bini di nos Tata Todopoderoso. 


Tur dia no ta mesun dia, y tur dia no ta 
mesun cos, pero tur dia ta di Dios. 
Aunke nos ta mira cu mundo ta yena cu 
mentira, y cu hende ta rechasa Dios, pa 
haña cosnan temporal di e mundo aki. 
Nos ta sigi perservera pa mira Dios su 
bondad, pasobra ningun hende cu a pone 
nan confiansa den Dios a keda berguensa 
. Dios su tempo ta perfecto, y su yudansa 
semper a alegra curason di hende. 


Laga nos curasha nos hobennan pa sigi 
den caminda di Dios, pasobra tin hopi 
caminda ta mustra bunita, y ta caba den 
maldad, pero solamente den e caminda 
di Dios tin sabiduria y pas. 
Tin hopi tentacion diabolico pa bida di 
e hoben, pero e hoben cu stima Dios, lo 
para duro, y crece y lo ta mas cu vencedor 
den Cristo Hesus. 


Nunca entrega pero sigi perservera. 


FORTALEZA PA FAMIA 
Scirbi pa Pastor Marcel Balootje. 


NO ENTREGA , SIGUI PERSERVERA, 
DIOS TA CU NOS 


